มกราคม พ.ศ. 2549

มกราคม พุทธศักราช 2549 เป็นเดือนแรกของปี พ.ศ. 2549 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

 วันพุธที่ 25 มกราคม 2549 
 คณะแพทยศาสตร์ ศิริราชพยาบาล เตรียมการต้อนรับผู้ได้รับรางวัลสมเด็จเจ้าฟ้ามหิดล ประจำปี 2548 โดยในวันที่ 26 มกราคม พระบาทสมเด็จพระเจ้าอยู่หัวจะเสด็จฯ พระราชทานรางวัล พร้อมด้วยสมเด็จพระเทพรัตนราชสุดาฯ สยามบรมราชกุมารี ณ พระที่นั่งอนันตสมาคม (สำนักข่าวกรมประชาสัมพันธ์) 
 ฝ่ายค้านเผยว่าจะติดตามตรวจสอบการขายหุ้นของชิน คอร์ปอเรชั่น ให้กับบริษัทเทมาเส็กของสิงคโปร์ เนื่องจากเห็นว่าส่งผลกระทบต่อภาพรวมของระบบเศรษฐกิจ (สำนักข่าวกรมประชาสัมพันธ์) 

 วันอังคารที่ 24 มกราคม 2549 
 ผู้เชี่ยวชาญแผ่นดินไหวเตือนรอยเลื่อนศรีสวัสดิ์เคลื่อนตัวตลอดเวลา มีโอกาสทำให้เขื่อนศรีนครินทร์และเขื่อนวชิราลงกรณ์ (เขื่อนเขาแหลม) พังทลาย จนเกิดน้ำท่วม 13 จังหวัด ให้เร่งเตรียมระบบเตือนภัยและแผนอพยพ (มติชน)

 วันศุกร์ที่ 20 มกราคม  2549 
นายสนธิ ลิ้มทองกุล ประกาศในรายการเมืองไทยรายสัปดาห์สัญจร ที่สวนลุมพินี ถึงการชุมนุมขับไล่ พ.ต.ท.ทักษิณ ชินวัตร ที่ท้องสนามหลวง โดยตนจะเป็นผู้นำการชุมนุมแต่เพียงผู้เดียว และมีเหตุปาระเบิดในสถานที่จัดรายการ มีผู้ได้บาดเจ็บที่แข้งซ้าย เป็นแม่ค้าขายน้ำภายในสวน (ผู้จัดการออนไลน์) 

 วันเสาร์ที่ 14 มกราคม 2549 
 ตำรวจเตรียมรวบรวมพยานหลักฐาน เพื่อออกหมายจับแกนนำ และพลตำรวจเอกประทิน สันติประภพ อดีตอธิบดีกรมตำรวจ จากเหตุการณ์ชุมนุมหน้าทำเนียบรัฐบาลเมื่อคืนวันที่ 13 มกราคม (สำนักข่าวไทย) 

 วันศุกร์ที่ 13 มกราคม 2549 
 พ.ต.ท.ทักษิณ ชินวัตร ออกมายอมรับเป็นครั้งแรกว่ากรมสอบสวนคดีพิเศษหรือดีเอสไอ ได้ค้นพบหลักฐานสำคัญที่ระบุว่นายาสมชาย นีละไพจิตร ได้เสียชีวิตแล้ว โดยมีเจ้าหน้าที่ตำรวจเกี่ยวข้องมากกว่า 4 คน โดยจะสรุปสำนวนเสร็จสิ้นไม่เกินเดือนกุมภาพันธ์ (สำนักข่าวกรมประชาสัมพันธ์) 
 นายเนวิน ชิดชอบ รัฐมนตรีประจำสำนักนายกรัฐมนตรี แถลงข่าวเปิดตัวเว็บไซต์ thaicybercop.com สายด่วน 1111 และสถานีวิทยุ เพื่อรับเรื่องร้องเรียนและแจ้งเบาะแสสื่อลามก (สำนักข่าวกรมประชาสัมพันธ์) 
ผู้ชมรายการเมืองไทยรายสัปดาห์สัญจร โดยนายสนธิ ลิ้มทองกุลและพลตำรวจเอกประทิน สันติประภพ  ได้เดินเท้าจากสวนลุมพินี ซึ่งเป็นสถานที่จัดรายการไปยังทำเนียบรัฐบาล และมีบางส่วนได้เข้าไปในทำเนียบ และถูกจับกุมตัวในยามเช้า (ผู้จัดการออนไลน์) 

 วันพฤหัสบดีที่ 5 มกราคม 2549 
  อาเรียล ชารอน นายกรัฐมนตรีของอิสราเอลถูกนำตัวส่งโรงพยาบาลอย่างกะทันหันเมื่อคืนวันที่ 4 มกราคม หลังเส้นเลือดฝอยในสมองแตก

 วันพุธที่ 4 มกราคม 2549 
 ก๊าซพรอม รัฐวิสาหกิจยักษ์ใหญ่ด้านพลังงานของรัสเซียกับ บริษัทเนฟตาก๊าซของยูเครนตกลงราคาใหม่ในการซื้อขายก๊าซกันได้แล้ว แบบที่ต่างฝ่ายต่างอ้างว่าพอใจกับผลที่ออกมา รวมทั้งเงื่อนไขใช้ยูเครนเป็นทางผ่านส่งก๊าซไปยังยุโรป (บีบีซีไทย)

 วันอังคารที่ 3 มกราคม 2549 
 สถานการณ์การระบาดของไข้หวัดนกในเวียดนามเริ่มคลี่คลายลงแล้ว แต่นายควาง วัน นาม รองผู้อำนวยการสำนักงานโรคระบาดสัตว์ของเวียดนามเตือนว่า เจ้าหน้าที่จะต้องเตรียมพร้อมอยู่ตลอดเวลาเพราะไข้หวัดนกอาจจะกลับมาระบาดซ้ำรุนแรงอีกได้ (สำนักข่าวกรมประชาสัมพันธ์) 

 วันจันทร์ที่ 2 มกราคม 2549 
 ก๊าซพรอม รัฐวิสาหกิจด้านพลังงานของรัสเซีย เริ่มยุติการส่งก๊าซธรรมชาติให้ยูเครน เพื่อตอบโต้ที่รัฐบาลยูเครนไม่ยอมจ่ายเงินค่าก๊าซเพิ่ม และส่งผลกระทบต่อประเทศอื่น ๆ แล้ว หลังจากรัสเซียหยุดส่งก๊าซให้ยูเครนซึ่งหลังจากนั้นไม่กี่ชั่วโมงก็มีรายงานในยุโรปบางประเทศว่า ได้รับก๊าซที่ส่งมาจากรัสเซียน้อยลง (บีบีซีไทย)

 วันอาทิตย์ที่ 1 มกราคม 2549 
 ชาวอเมริกันและนักท่องเที่ยวจากทั่วโลกร่วมนับถอยหลังต้อนรับการมาถึงของ ปี 2006 ที่จัตุรัสชื่อดัง "ไทมส์ สแควร์" ในนครนิวยอร์ก เพื่อรอชมการปล่อยลูกบอลคริสตัลในนาทีสุดท้ายของปี ท่ามกลางการรักษาความปลอดภัยเข้มของเจ้าหน้าที่ตำรวจ (ผู้จัดการออนไลน์)

หมวดหมู่:มกราคม
หมวดหมู่:พ.ศ. 2549